turjo4nis/wikipedia-bn-dump-20250701 huggingface dataset:
বেদান্ত প্যাটেল

বেদান্ত প্যাটেল একজন মার্কিন সরকারি কর্মকর্তা, যিনি বর্তমানে যুক্তরাষ্ট্রের পররাষ্ট্র দফতরের প্রধান উপ-প্রবক্তা হিসেবে দায়িত্ব পালন করছেন। এর আগে তিনি হোয়াইট হাউজে, জো বাইডেনের ২০২০ সালের প্রেসিডেন্ট নির্বাচনী প্রচারণায় এবং অন্যান্য রাজনীতিবিদ ও সংগঠনের মুখপাত্র হিসেবে কাজ করেছেন।

প্রাথমিক জীবন এবং শিক্ষা 
প্যাটেল ভারতের গুজরাটে জন্মগ্রহণ করেন এবং সান হোসে, ক্যালিফোর্নিয়ায় বড় হন। তিনি ব্রানহাম হাই স্কুলে পড়াশোনা করেছেন। পরে তিনি ক্যালিফোর্নিয়া বিশ্ববিদ্যালয়, রিভারসাইড থেকে জীববিজ্ঞানে ডিগ্রি অর্জন করেন। তিনি ফ্লোরিডা বিশ্ববিদ্যালয় থেকে ব্যবসায় প্রশাসনে স্নাতকোত্তর ডিগ্রি (এমবিএ) লাভ করেন।

কর্মজীবন
প্যাটেল মার্কিন কংগ্রেস সদস্য প্রমিলা জয়াপাল এবং মাইক হোন্ডার যোগাযোগ পরিচালক হিসেবে কাজ করেছেন এবং ডেমোক্রেটিক ন্যাশনাল কমিটির প্রেস সেক্রেটারি হিসেবেও দায়িত্ব পালন করেছেন।

২০২০ সালের বাইডেন প্রেসিডেন্ট প্রচারণা এবং বাইডেনের প্রেসিডেন্টিয়াল ট্রানজিশনে কাজ করার পর, ২০২০ সালের ডিসেম্বরে প্রেসিডেন্ট-নির্বাচিত বাইডেন তাকে আসন্ন প্রশাসনের সহকারী হোয়াইট হাউজ প্রেস সেক্রেটারি হিসেবে মনোনীত করেন। বাইডেনের অভিষেকের পর ২০২১ সালের জানুয়ারি থেকে তিনি এই দায়িত্ব পালন করেন।

২০২২ সালের ১ জুন প্যাটেল হোয়াইট হাউজের পদ থেকে সরে এসে যুক্তরাষ্ট্রের পররাষ্ট্র দফতরের প্রধান উপ-প্রবক্তা হিসেবে যোগ দেন এবং ৬ জুন ২০২২ তারিখে নতুন দায়িত্ব গ্রহণ করেন।

২০২২ সালের সেপ্টেম্বর মাসে, প্যাটেল প্রথম ভারতীয় আমেরিকান হিসেবে যুক্তরাষ্ট্রের পররাষ্ট্র দফতরের দৈনিক প্রেস ব্রিফিং পরিচালনা করেন।

২০২৩ সালের মার্চ মাসে, নেড প্রাইস তার পদত্যাগের পর, প্যাটেল অস্থায়ীভাবে প্রধান পররাষ্ট্র দফতরের মুখপাত্র হিসেবে দায়িত্ব পালন করেন। পরে ম্যাথিউ মিলার ২৪ এপ্রিল ২০২৩ তারিখে এই পদ গ্রহণ করেন।

তথ্যসূত্র

বহিঃসংযোগ
  (personal account)
  (official account)
 

জীবিত ব্যক্তি
গুজরাতের ব্যক্তি
মার্কিন যুক্তরাষ্ট্রে ভারতীয় অভিবাসী
ক্যালিফোর্নিয়া বিশ্ববিদ্যালয়, রিভারসাইড প্রাক্তন শিক্ষার্থী
ফ্লোরিডা বিশ্ববিদ্যালয়ের প্রাক্তন শিক্ষার্থী
জো বাইডেন ২০২০ এর রাষ্ট্রপতির প্রচারণা
বাইডেন প্রশাসনের কর্মী
মার্কিন হিন্দু
হোয়াইট হাউস প্রেস সচিব
মার্কিন যুক্তরাষ্ট্রের স্টেট ডিপার্টমেন্টের মুখপাত্র
সর্বজনীন পরিষদ

সর্বজনীন পরিষদ বা সাধারণ পরিষদ হলো বিশপ ও অন্যান্য গির্জা কর্তৃপক্ষের সভা যা খ্রিস্টান মতবাদ, প্রশাসন, শৃঙ্খলা এবং অন্যান্য বিষয়ের প্রশ্ন বিবেচনা এবং শাসন করার জন্য, যেখানে ভোটের অধিকারী ব্যক্তিরা সমগ্র বিশ্বের (একুমিন) থেকে সমাহূত হয় এবং যা সমগ্র মণ্ডলীর অনুমোদন নিশ্চিত করে।

চ্যালকেদোনীয় খ্রিস্টধর্ম সমন্বিত প্রাচ্য এবং পশ্চিমা উভয় সম্প্রদায়ের দ্বারা স্বীকৃত প্রথম সাত সার্বজনীন পরিষদ, রোমান সম্রাটদের দ্বারা সমাবর্তিত হয়েছিল, যারা রোমান সাম্রাজ্যের রাষ্ট্রীয় মণ্ডলীর মধ্যে সেই পরিষদের সিদ্ধান্তগুলিকেও বলবৎ করেছে।

তৃতীয় সার্বজনীন পরিষদ থেকে শুরু করে, লক্ষণীয় মতবিরোধের কারণে কিছু সদস্য অ-অংশগ্রহণের দিকে পরিচালিত হয় যা আগে একক খ্রিস্টান মণ্ডলী হিসাবে বিবেচিত হত। এইভাবে, খ্রিস্টধর্মের কিছু অংশ পরবর্তী পরিষদে যোগ দেয়নি, বা অংশগ্রহণ করেনি কিন্তু ফলাফল গ্রহণ করেনি।প্রাচ্য সনাতনপন্থী মণ্ডলী নামে পরিচিত বিশপরা সাত সার্বজনীন পরিষদ গ্রহণ করে। প্রাচ্যের মণ্ডলীরা নামে পরিচিত বিশপরা প্রথম দুটি পরিষদে এবং প্রাচ্য-সম্পর্কীয় সনাতনপন্থী নামে পরিচিত বিশপরা প্রথম চারটি পরিষদে অংশগ্রহণ করে, কিন্তু চতুর্থ সিদ্ধান্ত প্রত্যাখ্যান করে এবং পরবর্তী কোনো সার্বজনীন পরিষদে যোগ দেয়নি।

সার্বজনীন এবং কর্তৃত্বপূর্ণ হিসাবে পরিষদের গ্রহণযোগ্যতা বিভিন্ন খ্রিস্টান সম্প্রদায়ের মধ্যে পরিবর্তিত হয়। খ্রিস্টতত্ত্ব এবং অন্যান্য প্রশ্ন নিয়ে বিবাদের কারণে কিছু শাখা কিছু পরিষদকে প্রত্যাখ্যান করেছে যা অন্যরা গ্রহণ করে।

তথ্যসূত্র

আরও পড়ুন 
 Fairweather, Eugene R., and Edward R. Hardy. The Voice of the Church: the Ecumenical Council. Greenwich, Conn.: Seabury Press, 1962. 127 p. N.B.: Defines and approaches the topic from an Anglican orientation.
 Michalopoulos, Dimitris, "The First Council of Nicaea: The end of a conflict or beginning of a struggle?", Uluslarasi Iznik Semposyumu, Iznik (Turkey), 2005, pp. 47–56. .
 Tanner, Norman P. The Councils of the Church, .
 Tanner, Norman P. Decrees of the Ecumenical Councils, .

বহিঃসংযোগ 
 Broken link: All Catholic Church Ecumenical Councils – All the Decrees*
 
 Catholic Encyclopedia: The 21 Ecumenical Councils
 
 Multilingual Full Documentations of the 21 Ecumenical Councils and Mansi JD, Sacrorum Conciliorum Nova Amplissima Collectio, all the Latin documents of all the Councils
 FAQ Ecumenical Synods Greek Orthodox Archdiocese of Australia
 The Canons of the Eastern Orthodox Church 

খ্রিস্টান পরিভাষা
খ্রিস্টান সংগঠনের ধরন
সঁত্র নাসিওনাল দেত্যুদ স্পাসিয়াল

সঁত্র নাসিওনাল দেত্যুদ স্পাসিয়াল () বা সংক্ষেপে কনেস (CNES) ফ্রান্সের জাতীয় মহাকাশ সংস্থা। সংস্থাটির প্রধান কার্যালয় ফ্রান্সের রাজধানী প্যারিসে অবস্থিত। এটি ফ্রান্সের সশস্ত্র বাহিনী মন্ত্রণালয়, অর্থনীতি ও অর্থসংস্থান মন্ত্রণালয় ও উচ্চশিক্ষা, গবেষণা ও নবপ্রবর্তন মন্ত্রণালয়ের তত্ত্বাবধানে পরিচালিত হয়। ১৯৬১ সালে ফ্রান্সের তৎকালীন রাষ্ট্রপতি শার্ল দ্য গোল মার্কিন-সোভিয়েত স্নায়ুযুদ্ধ ও মহাকাশ প্রতিযোগিতা চলাকালীন সময়ে ফ্রান্সের সামরিক বাহিনী ও গবেষণা খাতের মধ্যে সমন্বয় করে এই সংস্থাটি প্রতিষ্ঠা করেন, যার প্রথম কাজ ছিল একটি ইউরোপীয় কৃত্রিম উপগ্রহ নির্মাণ ও উৎক্ষেপণ করা। ফ্রান্সের সেসময় নিজস্ব রকেট প্রযুক্তি ছিল না, তাই তারা জার্মানির সহায়তা নিয়ে দিয়ামঁ নামক রকেট ব্যবহার করে সেটি সম্পাদন করে। প্রায় দুই দশক পরে ১৯৭৯ সালে ফ্রান্স নিজস্ব ভারী বোঝাবাহী রকেট উদ্ভাবন ও উৎক্ষেপণে সক্ষম হয়, যার নাম আরিয়ান। সংস্থাটি অশনাক্তকৃত উড়ন্ত বস্তুগুলি পর্যবেক্ষণের কাজও নিয়োজিত। বর্তমানে সংস্থাটিতে প্রায় আড়াই হাজার কর্মচারী কাজ করছেন। 
 
সংস্থাটির মূল কর্মকাণ্ডগুলি দক্ষিণ ফ্রান্সের তুলুজ মহাকাশ কেন্দ্র ও দক্ষিণ আমেরিকা মহাদেশের গায়ানা মহাকাশ কেন্দ্রতে পরিচালিত হয়। ২০২৪ সালে তথ্য অনুযায়ী সংস্থাটির প্রধান হলেন ফিলিপ বাতিস্ত। কনেস সংস্থাটি মহাকাশ এবং তার প্রয়োগ ও প্রযুক্তি ইনস্টিটিউট নামক প্রতিষ্ঠানের সদস্য। এটি জাতীয় পর্যায়ে ইউরোপের বৃহত্তম মহাকাশ সংস্থা।

আরও দেখুন  
 ফরাসি মহাকাশ কর্মসূচি 
 ইউরোপীয় মহাকাশ সংস্থা 
 সরকারি মহাকাশ সংস্থার তালিকা

তথ্যসূত্র

বহিঃসংযোগ
 কনেস — নীড়পাতা 
 কনেস — নীড়পাতা 

কনেস
মহাকাশ সংস্থা
ফ্রান্সের মহাকাশ কর্মসূচি
প্যারিস-ভিত্তিক সংস্থা ও সংগঠন
১৯৬১-এ প্রতিষ্ঠিত সংস্থা ও সংগঠন
১৯৬১-এ ফ্রান্সে প্রতিষ্টিত
সশস্ত্র বাহিনী মন্ত্রণালয় (ফ্রান্স)
২০২৪-এ মহাকাশ যাত্রা

২০২৪-এ মহাকাশ যাত্রাতে টানা চতুর্থ বছরের জন্য পৃথিবীর কক্ষপথে উৎক্ষেপণের প্রচেষ্টা এবং সফল উৎক্ষেপণের নতুন বিশ্বরেকর্ড স্থাপিত হয়। এ বছর ভালকান সেন্টর (Vulcan Centaur), গ্র্যাভিটি-১ (Gravity-1), আরিয়ান ৬ (Ariane 6; আংশিকভাবে সফল) রকেটগুলির সফল প্রথম উৎক্ষেপণ সম্পন্ন হয়। এছাড়া স্পেসএক্স কোম্পানির স্টারশিপ মহাকাশযানগুলির একাধিক বিকাশমূলক উৎক্ষেপণও উল্লেখ্য, যার মধ্যে ৫নং উড়ানে প্রথমবারের মতো অবতরণের ঘটনাটি অন্তর্ভুক্ত। উপরন্তু ২০২৪ সালের এপ্রিল মাসে ডেল্টা রকেট পরিবারের  ডেল্টা ৪ হেভি রকেটের চূড়ান্ত উৎক্ষেপণ সম্পন্ন হয়। ২০২৪ সালের মে মাসে  চীন ছাং-ও ৬ মহাকাশযানটি উৎক্ষেপণ করে, যা চাঁদের দূরবর্তী পার্শ্ব থাকে নমুনা ফেরত আনা ইতিহাসের সর্বপ্রথম অভিযান। ২০২৪ সালের সেপ্টেম্বর বাসে পোলারিস ডন অভিযানটিতে ইতিহাসে প্রথমবারের মতো বাণিজ্যিক উদ্যোগে মহাকাশে হাঁটার কাজটি সফলভাবে পরিচালনা করা হয়।

জাতীয় পর্যায়ের অন্যান্য বৈজ্ঞানিক মহাকাশ অভিযানগুলির মধ্যে মার্কিন মহাকাশ সংস্থা নাসার ইউরোপা ক্লিপার মহাকাশ সন্ধানী ও ইউরোপীয় মহাকাশ সংস্থার হেরা মহাকাশ সন্ধানী ২০২৪ সালের অক্টোবর মাসে উৎক্ষিপ্ত হয়। নাসা-র ইনজেনুইটি হেলিকপ্টারটি ৭২তম উড়ানের সময় ঘূর্ণমান পাখার ফলাতে ক্ষতির শিকার হলে জানুয়ারি মাসে সেটির কার্যকলাপ বন্ধ করে দেয়া হয়। ২০২৪ সালে একাধিকবার চাঁদে অবতরণের প্রচেষ্টা চালানো হয়। জাক্সা-র স্মার্ট ল্যান্ডার ফর ইনভেস্টিগেটিং মুন বা সংক্ষেপে স্লিম ("চাঁদে তদন্তের জন্য বুদ্ধিমান অবতরণ যান") এবং ইন্টুইটিভ মেশিনস-এর আইএম-১ চন্দ্রপৃষ্ঠে কোমল অবতরণে সক্ষম হলেও অবতরণের শেষ মুহূর্তে গিয়ে উলটে যায়।

২০২৪ সালে দুইটি মানববাহী মহাকাশ বিরতিকেন্দ্র (মহাকাশ স্টেশন) সক্রিয় ছিল; এগুলি হল আন্তর্জাতিক মহাকাশ স্টেশন ও চীনের থিয়েনকুং মহাকাশ স্টেশন। মানববাহী অভিযানের মধ্যে ৭০নং যাত্রা, ৭১নং যাত্রা ও ৭২নং যাত্রা গুলি আন্তর্জাতিক মহাকাশ স্টেশন পরিদর্শন করে। অন্যদিকে শেনচৌ ১৮ ও শেনচৌ ১৯ থিয়েনকুং মহাকাশ স্টেশন পরিদর্শন করে। এছাড়া আন্তর্জাতিক মহাকাশ স্টেশন অ্যাগজিওম ৩নং অভিযান-এর বেসরকারি যাত্রীদের স্বাগত জানায়।

২০২৪ সালে অ্যাগজিওম ৩নং অভিযানের একজন মানব যাত্রী হিসেবে আলপের গেজেরাভচি প্রথম তুর্কি মহাকাশচারীতে পরিণত হন। বেলারুসও স্বাধীনতার পরে তাদের প্রথম মহাকাশচারীকে সয়ুজ এমএস-২৫ মহাকাশযানে করে মহাকাশে প্রেরণ করে, যিনি হলেন মারিনা ভাসিলেউস্কায়া। তবে এর আগে  পিওতর ক্লিমুক, ভ্লাদিমির কোভালিওনোক ও ওলেগ নোভিৎস্কি বেলারুশ-বংশোদ্ভূত রুশ বা সোভিয়েত হিসেবে মহাকাশ যাত্রা সম্পাদন করেছিলেন। উপরন্তু ব্রিটিশ নাগরিক নিকোলিনা এলরিক প্রথম নৃগোষ্ঠীয় সিঙ্গাপুরীয় হিসেবে মহাকাশে পৌঁছান, যখন তিনি ব্লু অরিজিন এনএস-২৬ মহাকাশযানে চড়ে ২০২৪ সালের ২৯শে আগস্ট কার্মান রেখা অতিক্রম করেন।

তথ্যসূত্র

২০২৪-এ মহাকাশ যাত্রা
বছর অনুযায়ী মহাকাশ যাত্রা
২০২৪-সম্পর্কিত তালিকা
ভবানী শংকর বিশ্বাস

ভবানী শংকর বিশ্বাস ছিলেন পূর্ব পাকিস্তানের একজন বিশিষ্ট রাজনীতিবিদ। তিনি ১৯৫৪ সালে প্রথমবার এবং ১৯৬২ সালে দ্বিতীয়বার স্বতন্ত্র প্রার্থী হিসেবে পূর্ব পাকিস্তান আইনসভায় (এমএলএ) নির্বাচিত হন। ১৯৬২ থেকে ১৯৬৫ সাল পর্যন্ত তিনি পূর্ব পাকিস্তান সরকারের স্বাস্থ্য, শ্রম ও সমাজকল্যাণ মন্ত্রীর দায়িত্ব পালন করেন।

ভবানী শংকর বিশ্বাস হিন্দু সম্প্রদায়ের দেশত্যাগ এবং সাম্প্রদায়িক দাঙ্গা প্রতিরোধে গুরুত্বপূর্ণ ভূমিকা পালন করেন। তিনি হিন্দু সম্প্রদায়ের জন্য পৃথক নির্বাচন ব্যবস্থা এবং তফশিলি সম্প্রদায়ের জন্য সংরক্ষণ পদ্ধতি প্রবর্তনের পক্ষে ছিলেন এবং এ বিষয়ে তিনি আজীবন সক্রিয় ছিলেন।

ব্যক্তিজীবন 
১৯১৮ সালে ফরিদপুরের গোপালগঞ্জের মাঝিগাতি গ্রামে জন্মগ্রহণ করেন এবং ১৯৪৪ সালে কলকাতা বিশ্ববিদ্যালয় থেকে স্নাতক লাভ করেন। তার পুত্র দুলাল বিশ্বাস বাংলাদেশের ন্যাশনাল ফেডারেশন অব ইয়ুথ অর্গানাইজেশনের সভাপতি ছিলেন।

তথ্যসূত্র 

১৯১৮-এ জন্ম
২০১১-এ মৃত্যু
পূর্ববঙ্গ আইনসভার সদস্য ১৯৫৪-১৯৫৮
কলকাতা বিশ্ববিদ্যালয়ের প্রাক্তন শিক্ষার্থী
গোপালগঞ্জ জেলার রাজনীতিবিদ
ত্রিশূর মিউনিসিপ্যাল কর্পোরেশন স্টেডিয়াম

ত্রিশূর কর্পোরেশন স্টেডিয়াম হল ত্রিশূর মিউনিসিপ্যাল কর্পোরেশনের মালিকানাধীন একটি ফুটবল স্টেডিয়াম। ত্রিশূর শহরে অবস্থিত, এটি প্যালেস স্টেডিয়াম নামেও পরিচিত। এটি ভারতের কেরালার প্রাচীনতম স্টেডিয়ামগুলির মধ্যে একটি এবং ১৫,০০০ লোক ধারণ করার ক্ষমতা রয়েছে।

ইতিহাস 
মিউনিসিপ্যাল কর্পোরেশন স্টেডিয়াম গিনেস ওয়ার্ল্ড রেকর্ডস অনুসারে বিশ্বের বৃহত্তম এবং সর্বোচ্চ অস্থায়ী স্টেডিয়ামের স্থান ছিল, যেখানে ৭০ ফুট উচ্চতায় ৩৫,০০০ দর্শক ধারণ করতে পারে। স্টেডিয়ামটি ফেডারেশন কাপ (ভারত) এর জন্য নির্মিত হয়েছিল।এটি ১৯৯০ সালের এপ্রিলে ফেডারেশন কাপের ভেন্যুও ছিল।

আই লিগ ২য় বিভাগ 
এফসি কেরালা ২০১৭–১৮ আই-লিগ ২য় বিভাগের জন্য তাদের স্বাগতিক ম্যাচ গুলো খেলতে এটি ব্যবহার করেছিলেন।

সিন্থেটিক টার্ফ 
স্টেডিয়ামটিতে কেরালা রাজ্যের প্রথম সিন্থেটিক ফুটবল টার্ফ রয়েছে এবং ফিফা ২ স্টার সার্টিফিকেশন রয়েছে। টার্ফটি ফিল্ডটার্ফ, মার্কিন যুক্তরাষ্ট্র থেকে আমদানি করা হয়েছিল এবং গ্রেট স্পোর্টস ইনফ্রা প্রাইভেট লিমিটেড দ্বারা ইনস্টল করা হয়েছিল। ফিফা অনুমোদিত পরীক্ষাগার দ্বারা পরিচালিত একাধিক পরীক্ষার পর ২ তারকা প্রশংসাপত্র জারি করা হয়েছিল। ২০১৫ সালে ভারতের জাতীয় গেমসের জন্য স্টেডিয়ামটি কেরালা সরকার দ্বারা সংস্কার করা হয়েছিল। ফুটবল টার্ফের আনুমানিক আয়তন ৭,১৫০ বর্গ মিটার। সংস্কার করা স্টেডিয়ামে ফুটবল মাঠের চারপাশে ৮ লেনের সিন্থেটিক ট্র্যাক রয়েছে। সিন্থেটিক ট্র্যাক এবং ফুটবল মাঠ।

কেরালা প্রিমিয়ার লিগ 
কেরালা প্রিমিয়ার লিগের দল এফসি কেরালা এবং এফসি ত্রিশূর স্টেডিয়ামে তাদের স্বাগতিক ম্যাচ গুলো খেলে থাকেন।

অনুষ্ঠিত অনুষ্ঠান ও প্রতিযোগিতা
 সন্তোষ ট্রফি ১৯৮১–৮২, ১৯৯৯–২০০০
 ১৯৯০ সালে ভারতীয় ফেডারেশন কাপ

তথ্যসূত্র

কেরালার ফুটবল মাঠ
ত্রিশূরের ভবন ও স্থাপনা
কেরালায় ক্রীড়া মাঠ
ত্রিশূরে ক্রীড়া স্থান
ত্রিশূরে ফুটবল
১৯৭৮-এ প্রতিষ্ঠিত ক্রীড়া মাঠ
১৯৭৮-এ কেরালায় প্রতিষ্ঠিত
ভারতের ২০শ শতাব্দীর স্থাপত্য
এবতেদায়ী মাদ্রাসা

এবতেদায়ী মাদ্রাসা (আরবি:مدرسة الابتداء) হলো এমন পর্যায়ের মাদ্রাসা যেখানে প্রথম শ্রেণি থেকে পঞ্চম শ্রেণি পর্যন্ত পড়ানো হয় এবং পঞ্চম শ্রেণি শেষে একটি পাবলিক পরীক্ষায় অংশগ্রহণের জন্যে প্রস্তুত করা হয়। যা প্রাথমিক বিদ্যালয়ের সমমানের ধর্মীয় শিক্ষা প্রতিষ্ঠান। এই মাদ্রাসা গুলো আলিয়া মাদ্রাসার প্রাথমিক স্থর। বর্তমানে বাংলাদেশে প্রায় চার হাজারের অধিক স্বতন্ত্র এবতেদায়ী মাদ্রাসা রয়েছে।

শিক্ষা ব্যবস্থা 
ইতবেদায়ী বা প্রাথমিক পর্যায়ে কুরআন শরিফ পড়া ও মুখস্থ করার উপর জোর দেওয়া হয়। এই পর্যায়ের অন্য বিষয়গুলোর মধ্যে রয়েছে ইসলামের মৌলিক বিষয়, আরবি, আকাইদ, ফিকাহ্, বাংলা, গণিত, ইংরেজি, ইতিহাস, ভূগোল ও সাধারণ বিজ্ঞান। ১৯৮৪ সালে বাংলাদেশ মাদ্রাসা শিক্ষা বোর্ডের অধীনে ইবতেদায়ী মাদ্রাসা যাত্রা শুরু। বর্তমানে ৪ হাজার ৩১২টি ইবতেদায়ি মাদ্রাসা ও সাড়ে ২১ হাজার শিক্ষককে এমপিও ভুক্ত করার চেষ্টা চলছে।

তথ্যসূত্র

 
ইসলামি শিক্ষা
ইসলামি শিক্ষাপ্রতিষ্ঠান
মাদ্রাসা
শিক্ষা পরিভাষা
ধরন অনুযায়ী মাদ্রাসা
মৌরিতানীয় জাতীয় অলিম্পিক ও ক্রীড়া কমিটি

মৌরিতানীয় জাতীয় অলিম্পিক ও ক্রীড়া কমিটি (; এছাড়াও সংক্ষেপে আইওসি কোড এমটিএন দ্বারা পরিচিত) হলো মৌরিতানিয়ার জাতীয় অলিম্পিক কমিটি। এই সংস্থাটির ১৯৬২ সালে প্রতিষ্ঠিত হয়েছে; প্রতিষ্ঠার ১৭ বছর পর ১৯৭৯ সালে আন্তর্জাতিক সংস্থা আন্তর্জাতিক অলিম্পিক কমিটির স্বীকৃতি লাভ করেছে। এই সংস্থার সদর দপ্তর মৌরিতানিয়ার নুওয়াকশুতে অবস্থিত।

বর্তমানে মৌরিতানীয় জাতীয় অলিম্পিক ও ক্রীড়া কমিটির সভাপতির দায়িত্ব পালন করছেন আব্দুর রহমান ইসমান, যিনি ২০১৯ সাল হতে এই দায়িত্বে নিয়োজিত রয়েছেন; অন্যদিকে মহাসচিবের দায়িত্ব পালন করছেন সালিম আবেইদনা।

ইতিহাস
১৯৬২ সালে মৌরিতানিয়ার বহু-ক্রীড়ার সর্বোচ্চ সংস্থা হিসেবে মৌরিতানীয় জাতীয় অলিম্পিক ও ক্রীড়া কমিটি প্রতিষ্ঠিত হয়েছে।

প্রতিষ্ঠার প্রায় ২২ বছর পর মৌরিতানিয়া ১৯৮৪ গ্রীষ্মকালীন অলিম্পিকে অংশগ্রহণ করার মাধ্যমে অলিম্পিক গেমসে অভিষেক করেছে।

আরও দেখুন
 অলিম্পিকে মৌরিতানিয়া

তথ্যসূত্র

বহিঃসংযোগ
  
 এএনওসিতে মৌরিতানীয় জাতীয় অলিম্পিক ও ক্রীড়া কমিটি 
 অলিম্পিডিয়ায় মৌরিতানীয় জাতীয় অলিম্পিক ও ক্রীড়া কমিটি 
 অলিম্পিক.কমে মৌরিতানীয় জাতীয় অলিম্পিক ও ক্রীড়া কমিটি  

জাতীয় অলিম্পিক কমিটি
অলিম্পিকে মৌরিতানিয়া
মৌরিতানিয়ার ক্রীড়া পরিচালনা পরিষদ
১৯৬২-এ মৌরিতানিয়ায় প্রতিষ্ঠিত
১৯৬২-এ প্রতিষ্ঠিত ক্রীড়া সংস্থা
বাংলাদেশ জাতীয়তাবাদী উলামা দল

বাংলাদেশ জাতীয়তাবাদী ওলামা দল বাংলাদেশ জাতীয়তাবাদী ইসলামী ধর্মযাজক দল    হলেন বাংলাদেশ জাতীয়তাবাদী দল (বিএনপি) এর ইসলামী পন্ডিত (উলামা) শাখা।

ইতিহাস 

১৯৭৯ সালের ৩০ সেপ্টেম্বর, রাষ্ট্রপতি জিয়াউর রহমান মুসলিম আলেমদের নিয়ে বাংলাদেশ জাতীয়তাবাদী উলামা দল প্রতিষ্ঠা করেন (উলামা)।  পরবর্তীতে, মাওলানা দলের প্রথম সম্মেলন হলে এস এম রুহুল আমিনকে সভাপতি এবং মোয়াজ্জেম হোসেনকে সাধারণ সম্পাদক করা হয়।

কেন্দ্রীয় কমিটি 
১৭১-সদস্যের কমিটি ৫ এপ্রিল ২০১৯ সালে গঠিত হয় এবং তারপর ২৬ এপ্রিল ২০২৪-এ বাংলাদেশ জাতীয়তাবাদী দলের অনুমোদনে একটি নতুন আংশিক স্থায়ী কমিটি গঠিত হয়, এবং ২০২৪ সালের জুলাই মাসে আরেকটি কেন্দ্রীয় কমিটি ঘোষণা করা হয়, কমিটিতে মাওলানাদের এবং ধর্মীয় পণ্ডিত সহ ১৩৭ জন সদস্য রয়েছে।

তথ্যসূত্র
শেখ মুজিবুর রহমানের ব্যক্তিত্বের অর্চনা

শেখ হাসিনার নেতৃত্বাধীন আওয়ামী লীগ সরকারের সময় বাংলাদেশের প্রথম রাষ্ট্রপতি শেখ মুজিবুর রহমানকে ঘিরে ব্যক্তিত্বের অর্চনা শুরু করেছিল। মুজিববাদ প্রাথমিকভাবে শেখ মুজিবুর রহমানের রাজনৈতিক মতাদর্শ হিসাবে শুরু হয়েছিল, যা ধীরে ধীরে তার কন্যা শেখ হাসিনা, বাংলাদেশের প্রধানমন্ত্রীর সময়কালে তার চারপাশের ব্যক্তিত্বের অর্চনা সংস্কৃতিতে রূপান্তরিত হয়েছিল।

ইতিহাস ও বিবরণ 
বাংলাদেশে, প্রয়াত রাষ্ট্রপতি শেখ মুজিবুর রহমানকে ঘিরে ব্যক্তিত্বের অর্চনা করার সংস্কৃতি তৈরি হয়েছিল, যেখানে তার সমর্থকরা ও আওয়ামী লীগ সরকার তাকে ঘিরে ব্যক্তিত্বের অর্চনা করে। জিয়াউর রহমান (যিনি বাংলাদেশ জাতীয়তাবাদী দল প্রতিষ্ঠা করেছিলেন) এবং হুসেইন মুহম্মদ এরশাদ (যিনি জাতীয় পার্টি প্রতিষ্ঠা করেছিলেন) দ্বারা মুজিবকে সাইডলাইনে ঠেলে দেওয়ার পর, ২০০৮ থেকে আওয়ামী লীগ সরকারের অধীনে মুজিবকে নিয়ে ব্যক্তিত্বের অর্চনা ও আধিপত্য আবার ফিরে আসে শেখ হাসিনার নেতৃত্বে। সে সময়ের অন্যান্য বিশিষ্ট ব্যক্তিত্ব এবং রাজনৈতিক দলগুলোকে পাশ কাটিয়ে বাংলাদেশের স্বাধীনতা রক্ষায় তার বাবা মুজিব এবং আওয়ামী লীগের ভূমিকার ওপর বেশি জোর দেওয়ার জন্য হাসিনাকে সমালোচনা করা হয়েছিল। শেখ হাসিনা সংবিধান সংশোধন করে দেশের প্রতিটি স্কুল, সরকারি অফিস ও কূটনৈতিক মিশনে মুজিবের প্রতিকৃতির উপস্থিতি বাধ্যতামূলক করেন এবং মুজিব, তাঁর আদর্শ ও কর্মের সমালোচনা করাকে বেআইনি করে দেন, বিশেষ করে একদলীয় বাকশাল শাসনের (১৯৭২-৭৫) মুজিবের নেতৃত্ব, লেখা, বক্তৃতা বা ইলেকট্রনিক মিডিয়ার মাধ্যমে সমালোচনা নিষিদ্ধ করে। বঙ্গবন্ধুর জন্মশতবার্ষিকী, তার স্মরণে অনেক অনুষ্ঠান রাষ্ট্রীয় খরচে হয়েছিল এবং ভারত সরকারের সহযোগিতায় একটি সরকারী বায়োপিকসহ হাসিনা প্রশাসন দ্বারা চালু করা হয়েছিল। হাসিনা সরকার রাজধানী ঢাকায় মুজিবের বাসভবনকে একটি স্মৃতি জাদুঘরে রূপান্তরিত করে, যেখানে তিনি এবং তার পরিবার ১৯৭৫ সালে সামরিক বাহিনীর হাতে নিহত হন। শেখ হাসিনা মুজিব হত্যার দিনটিকে জাতীয় শোক দিবস ও সরকারি ছুটির দিন হিসেবে ঘোষণা করেন। হাসিনা সরকার মুজিবের জন্মদিনকে সরকারি ছুটির দিন এবং তার স্ত্রী শেখ ফজিলাতুন্নেসা, বড় ছেলে শেখ কামাল ও ছোট ছেলে শেখ রাসেলের জন্মদিনের পাশাপাশি ৭ মার্চেকে  সরকারি দিবস হিসেবে ঘোষণা করে (১৯৭১ সালের ওই দিনে মুজিব ঢাকায় এক ভাষণে বাংলাদেশের বিচ্ছিন্নতা ঘোষণা করেন)। হাসিনার শাসনামলে, সারা বাংলাদেশে মুজিবের অসংখ্য মূর্তি এবং তার নামে নামাঙ্কিত বিভিন্ন সড়ক, শিক্ষা প্রতিষ্ঠান ও বিশিষ্ট প্রতিষ্ঠানে ছেয়ে গেছে। সমালোচকরা বলেছেন যে হাসিনা তার নিজের কর্তৃত্ববাদ, রাজনৈতিক ভিন্নমতের বিরুদ্ধে ক্র্যাকডাউন এবং দেশের গণতান্ত্রিক পশ্চাদপসরণকে ন্যায্যতা দেওয়ার জন্য তার বাবার চারপাশে ব্যক্তিত্বের অর্চনা বা সংস্কৃতিকে ব্যবহার করেছেন। ২০২৪ সালের শেখ হাসিনার ক্ষমতাচ্যুত হওয়ার পরে, মুজিবের চারপাশে ব্যক্তিত্বের অর্চনা গুলিকে ভেঙে দেওয়া হচ্ছে। শেখ হাসিনার নেতৃত্বাধীন আওয়ামী লীগ সরকারের পতনের পর মুজিবের নামের অনেক প্রতিষ্ঠানের নাম পরিবর্তন করা হয়েছে।

তথ্যসূত্র

বহিঃসংযোগ 
 

বাংলাদেশের রাজনীতি
বাংলাদেশী সংস্কৃতি
বাংলাদেশ আওয়ামী লীগের কেলেঙ্কারি
শেখ হাসিনা
শেখ মুজিবুর রহমান সম্পর্কে কর্ম
শেখ মুজিবুর রহমানের সাংস্কৃতিক চিত্রায়ণ
শেখ মুজিবুর রহমান
শেখ মুজিবুর রহমানের ব্যক্তিত্বের অর্চনা
শ্রীল প্রভুপাদের পুষ্প সমাধি মন্দির

শ্রীল প্রভুপাদের পুষ্প সমাধি মন্দির  ভারতের পশ্চিমবঙ্গ রাজ্যের নদীয়া জেলার মায়াপুরে অবস্থিত। রাজধানী কলকাতা মহানগর হতে ১৩০ কিলোমিটার দূরত্বে আন্তর্জাতিক কৃষ্ণভাবনামৃত সংঘ, সংক্ষেপে  ইসকনের সদর দপ্তর মায়াপুর চন্দ্রোদয় মন্দিরের বিস্তৃত পরিসরে নির্মিত হয়।

ভৌগোলিক অবস্থান
সমাধি মন্দিরের ভৌগোলিক অবস্থানের অক্ষাংশ ও দ্রাঘিমাংশ যথাক্রমে । সমুদ্র সমতল হতে এর গড় উচ্চতা হল ১৪ মিটার (৪৫ ফুট)। চন্দ্রোদয় মন্দিরের মূল প্রবেশদ্বারের পরই সজ্জিত বাগান ও পুকুরের সন্নিকটেই স্থাপিত হয়েছে শ্রীল প্রভুপাদ পুষ্প সমাধি মন্দির যা ভারতের বৃহত্তম সমাধি।

পুষ্প সমাধি মন্দির
পুষ্প সমাধি সাধারণত একজন মহান ধর্মীয় আচার্যের স্মৃতিস্তম্ভ তার অন্তর্ধান বা তিরোধানের পর একটি মন্দিরের কাছে যেখানে একজন ভক্ত তার ভজন করেছিলেন, সেখানে নির্মিত হয়। গৌড়ীয় বৈষ্ণব ধর্মগুরু আন্তর্জাতিক কৃষ্ণভাবনামৃত সংঘ, সংক্ষেপে  ইসকনের প্রতিষ্ঠাতা শ্রীল প্রভুপাদ ১৯৭৭ খ্রিস্টাব্দের ১৪ নভেম্বর  উত্তরপ্রদেশের বৃন্দাবনে প্রয়াত হন। তাঁর শিষ্যরা বৃন্দাবনে তাঁর প্রিয় কৃষ্ণ বলরাম মন্দিরের সামনে তাঁর সম্মানে ও স্মৃতিতে একটি দুর্দান্ত খোদাই করা সাদা মার্বেল সমাধি মন্দির নির্মাণ করান। অনুরূপভাবে তার শিষ্যেরা মায়াপুরে শ্রীল প্রভুপাদের পরিধান করা পুষ্পমাল্য যা তাঁকে সমাধিতে স্থাপন করার সময় তাঁর দিব্য কৃপায় শোভা পেয়েছিল তা বিছিয়ে ও ব্যবহৃত জিনিস সমাহিত করে তার সম্মানে ও স্মৃতিতে মায়াপুরের চন্দ্রোদয় মন্দির সংলগ্ন স্থানে নির্মাণ করা হয়।  ভারতের বৃহত্তম এই সমাধি মন্দিরের লম্বা মার্বেলে তৈরি জাঁকজমকপূর্ণ গম্বুজটি মায়াপুরের আকাশরেখায় এমন স্থান পেয়েছে যে, সূর্যোদয় ও সূর্যাস্তের সময় সূর্যের সোনালী রশ্মিতে জ্বলজ্বল করে। শ্রীল প্রভুপাদের একটি বড় আকারের পিতলের বিগ্রহ এখানে স্থাপন করা হয়েছে। সমাধি মন্দিরের বাগান বড়ই নয়নাভিরাম। দ্বিতলে রয়েছে (বড় ডায়োরামা প্রদর্শন) শ্রীল প্রভুপাদের প্রদর্শনীশালা।  ইসকন এবং এর প্রচার মিশন প্রতিষ্ঠার জন্য সংগ্রামকে চিত্রিত করে। বাইরে, দেয়ালগুলি শ্রীমদ-ভাগবত থেকে কৃষ্ণের বিনোদনের টেরা-কোটা প্রদর্শনে সজ্জিত। মঞ্চে আলোকসজ্জার সুবিধা সহ বেসমেন্টে একটি বড় অডিটোরিয়াম। সাউন্ড সিস্টেম দিয়ে সজ্জিত এবং এখানে সেমিনার, উৎসব, ইসকন ফিল্ম শো এবং সাংস্কৃতিক অনুষ্ঠানের আয়োজন করা হয়। মার্কিন যুক্তরাষ্ট্রের ব্যবসায়ী আলফ্রেড ফোর্ড যিনি অম্বরীশ দাস নামে সুপরিচিত, প্রভুপাদের পুষ্প সমাধি মন্দির নির্মাণে বড় অঙ্কের অনুদান প্রদান করেন। মায়াপুরসহ বিশ্বের নানা স্থানের নির্মীয়মাণ মন্দিরসমূহের পৃষ্ঠপোষকও তিনি। 

ইসকনের ভক্তরা এই পুষ্প সমাধি মন্দিরে শ্রীল প্রভুপাদের উপাসনা করেন। শ্রীল বিশ্বনাথ চক্রবর্তী ঠাকুর শ্রী শ্রী গুরবাস্তকম প্রার্থনায় বলেছেন, " যস্য প্রসাদদ ভগবত-প্রসাদো " অর্থাৎ "আধ্যাত্মিক গুরুর কৃপায় একজন কৃষ্ণের আশীর্বাদ লাভ করেন"। মায়াপুরে পুষ্প সমাধিতে শ্রীল প্রভুপাদের উপাসনার সুবিধা দিয়ে সহজেই  তা লাভ করা যায়। এছাড়াও সকল দাতাদের জন্য নৃসিংহদেব পূজা করা হয়। ভারতীয় ঠিকানার সহ সমস্ত দাতারাও ডাকযোগে মহাপ্রসাদ পেয়ে থাকেন।

সাধারণ অতিথিদের জন্য সকাল সাড়ে ৭টা থেকে দুপুর ১টা এবং বিকেল সাড়ে ৩টা থেকে সকাল সাড়ে ৮টা পর্যন্ত সমাধি মন্দির খোলা থাকে।

মন্দিরে বিশিষ্ট আরতির সময়কাল-
শ্রীল প্রভুপাদ আরতি: ভোর ৪টা
শ্রীল প্রভুপাদ গুরু পূজা : সকাল ৭:৩০ মিনিট
ভোগ-আরতি: দুপুর ১২:১৫ মিনিট
সন্ধ্যা-আরতি : সন্ধ্যা ৬টা
ভোগ নৈবেদ্য প্রদান- 
শ্রীল প্রভুপাদকে প্রতিদিন তিনবার ভোগ দেওয়া হয়: সকাল (বাল্য), দুপুর (রাজ) এবং রাত।

তথ্যসূত্র

হিন্দু মন্দির
আন্তর্জাতিক কৃষ্ণভাবনামৃত সংঘের মন্দির
জাভিদ হাসান বেগ

জাভিদ হাসান বেগ (জন্ম ১৯৬৪) জম্মু ও কাশ্মীরের একজন ভারতীয় রাজনীতিবিদ। তিনি বারামুল্লা জেলার বারামুল্লা বিধানসভা কেন্দ্রের একজন বিধায়ক। তিনি জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে ২০১৪ সালের জম্মু ও কাশ্মীর বিধানসভা নির্বাচনে এবং জম্মু ও কাশ্মীর ন্যাশনাল কনফারেন্সের সদস্য হিসাবে ২০২৪ সালের জম্মু ও কাশ্মীর বিধানসভা নির্বাচনে জয়ী হন।

প্রাথমিক জীবন এবং শিক্ষা 
বেগ জম্মু ও কাশ্মীরের বারামুল্লার বাসিন্দা। তিনি মোহাম্মদ হাসান বেগের ছেলে। তার স্ত্রী একজন সরকারি শিক্ষক। তিনি কাশ্মীর বিশ্ববিদ্যালয়, শ্রীনগরের সাথে অধিভুক্ত একটি কলেজে বিএ সম্পন্ন করেন।

কর্মজীবন 
বেগ ২০১৪ সালের জম্মু ও কাশ্মীর বিধানসভা নির্বাচনে জম্মু ও কাশ্মীর পিপলস ডেমোক্রেটিক পার্টির প্রতিনিধিত্ব করে বারামুল্লা বিধানসভা কেন্দ্র থেকে জয়ী হন। তিনি ১৪,৪১৮ ভোট পান এবং তার নিকটতম প্রতিদ্বন্দ্বী জম্মু ও কাশ্মীর ন্যাশনাল কনফারেন্সের হাসান রাহিকে ৭,০১৭ ভোটের ব্যবধানে পরাজিত করেন।  জুলাই ২০১৮ সালে তিনি দলের বিরুদ্ধে বিদ্রোহ করেন কিন্তু পরে সেপ্টেম্বর ২০১৮ সালে তিনি জেকেপিডিপি টিমে পুনরায় যোগদান করেন। তিনি আবার দল ত্যাগ করেন এবং ন্যাশনাল কনফারেন্সে যোগ দেন। বারামুল্লা বিধানসভা থেকে ২০২৪ সালে বিজয়ী হন এবং তার নিকটতম প্রতিদ্বন্দ্বী এবং স্বতন্ত্র প্রার্থী শোয়েব নবী লোনকে ১১,৭৭৩ ভোটের ব্যবধানে পরাজিত করেন।

তথ্যসূত্র 

জম্মু ও কাশ্মীর বিধানসভার সদস্য ২০২৪-২০২৯
জম্মু ও কাশ্মীর ন্যাশনাল কনফারেন্সের রাজনীতিবিদ
জম্মু ও কাশ্মীর পিপলস ডেমোক্রেটিক পার্টির রাজনীতিবিদ
জম্মু ও কাশ্মীর বিধানসভার সদস্য ২০১৪-২০১৮
জীবিত ব্যক্তি
১৯৬৪-এ জন্ম
বারমুলার ব্যক্তি
পীরজাদা ফারুক আহমেদ শাহ

পীরজাদা ফারুক আহমেদ শাহ জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং জম্মু ও কাশ্মীর ন্যাশনাল কনফারেন্স পার্টির সদস্য হিসাবে গুলমার্গ বিধানসভা কেন্দ্রের প্রতিনিধিত্ব করছেন।

তথ্যসূত্র 

বারমুলা জেলার ব্যক্তি
জম্মু ও কাশ্মীর বিধানসভার সদস্য ২০২৪-২০২৯
জীবিত ব্যক্তি
জম্মু ও কাশ্মীর ন্যাশনাল কনফারেন্সের রাজনীতিবিদ
ইরফান হাফিজ লোন

ইরফান হাফিজ লোন জম্মু ও কাশ্মীরের একজন ভারতীয় রাজনীতিবিদ। তিনি ২০২৪ সাল থেকে জম্মু ও কাশ্মীর বিধানসভার সদস্য এবং ভারতীয় জাতীয় কংগ্রেস দলের সদস্য হিসাবে ওয়াগুরা-ক্রিরি বিধানসভা কেন্দ্রের প্রতিনিধিত্ব করছেন।

তথ্যসূত্র 

বারমুলা জেলার ব্যক্তি
জম্মু ও কাশ্মীর বিধানসভার সদস্য ২০২৪-২০২৯
জীবিত ব্যক্তি
জম্মু ও কাশ্মীরের ভারতীয় জাতীয় কংগ্রেসের রাজনীতিবিদ
অপারেশন অরেঞ্জমুডি

২০১৫ সালের ৩১ আগস্ট, ইংরেজি উইকিপিডিয়া সম্প্রদায় ৩৮১টি সকপাপেট অ্যাকাউন্ট আবিষ্কার করে, যা একটি অপ্রকাশিত অর্থপ্রাপ্ত সম্পাদনা রিং পরিচালনা করছিল। এই রিংয়ের সদস্যরা মিড সাইজ ব্যবসাগুলোর কাছ থেকে অর্থ আদায় করছিল, যাদের নিজেদের সম্পর্কে নিবন্ধ "নিবন্ধ উইজার্ড" প্রক্রিয়া দ্বারা প্রত্যাখ্যান করা হয়েছিল। এই প্রক্রিয়ায় খসড়াগুলি অনুমোদনের জন্য অভিজ্ঞ সম্পাদকদের কাছে জমা দেওয়া হয়। সকপাপেট তদন্তে প্রথম খুঁজে পাওয়া অ্যাকাউন্টের নামানুসারে এই রিংটিকে "অপারেশন অরেঞ্জমুডি" নামে ডাক হয়েছিল এবং এটি ২০২১ সালের জুন পর্যন্ত উইকিপিডিয়ার সবচেয়ে বড় স্বার্থের দ্বন্দ্ব কেলেঙ্কারি ছিল। এটি ২০১৩ সালের উইকি-পি.আর. সম্পাদনা কেলেঙ্কারির পরিসরকেও ছাড়িয়ে গেছে, যেখানে প্রায় ২৫০টি সকপাপেট অ্যাকাউন্ট খুঁজে পাওয়া গিয়েছিল এবং ব্লক করা হয়েছিল।

এই কাহিনীটি অনেক ইংরেজি এবং অ-ইংরেজি ভাষার সংবাদ মাধ্যম দ্বারা রিপোর্ট করা হয়েছিল, যার মধ্যে রয়েছে কোমসমোলস্কায়া প্রাভদা, লে ট্যাম্পস, ল্য মোঁদ এবং ডাই জেইট। সম্পাদনাকে বিভিন্ন সংবাদমাধ্যমে "ব্ল্যাক হ্যাট" সম্পাদনা (টেকক্রাঞ্চ), "অনৈতিক সম্পাদনা" (পিসি ওয়ার্ল্ড), "চাঁদাবাজি" (ওয়াইয়ার্ড), "ব্ল্যাকমেইল ঠকবাজি" (দি ইন্ডিপেন্ডেন্ট) এবং "একটি বিস্তৃত সাইবারক্রাইম সিন্ডিকেট" (থিংকপ্রোগ্রেস) হিসেবে বর্ণনা করা হয়েছিল।

ইতিহাস 
২০১৫ সালে, ইংরেজি উইকিপিডিয়ার প্রশাসকরা ৩৮১টি অ্যাকাউন্ট ব্লক করেন, এর মধ্যে অনেকগুলোই একে অপরের সাথে সম্পর্কিত এবং একই দলের সকপাপেট অ্যাকাউন্ট হিসেবে সন্দেহ করা হয়েছিল, যা উইকিপিডিয়া সম্পাদকদের দ্বারা চালানো দুটি মাসব্যাপী তদন্তের পরে ব্লক করা হয়। এসব অ্যাকাউন্ট থেকে তৈরি ২০০টিরও বেশি উইকিপিডিয়া নিবন্ধ অপসারণ করা হয়েছিল।

উইকিপিডিয়ার পরবর্তী তদন্তে জানা যায় যে, সকপাপেটরা সাইটে ব্যবসা ও ব্যক্তিদের সম্পর্কে মুছে ফেলা বা প্রত্যাখ্যাত নিবন্ধগুলি খুঁজে বের করেছিল। অনেক নিবন্ধ মুছে ফেলা হয়েছিল অতিরিক্ত প্রচারমূলক বিষয়বস্তুর কারণে। এরপর সম্পাদকরা, যারা কিছু ক্ষেত্রে উইকিপিডিয়া প্রশাসক হিসেবে পরিচয় দিচ্ছিলেন, ব্যবসাগুলোর কাছ থেকে নিবন্ধ প্রকাশ ও সুরক্ষা করার জন্য চাঁদাবাজি করত। ব্যবসার পাশাপাশি ব্যক্তিরাও লক্ষ্য ছিল, যেমন কিউবান সঙ্গীতশিল্পী ডেয়রামির গনজালেজ। প্রতারকরা সম্ভবত কিছু নিবন্ধের মুছে ফেলা প্রক্রিয়াতেও জড়িত ছিল।

তথ্যসূত্র

বহিঃসংযোগ 

 

জনসংযোগ
ইন্টারনেট ভিত্তিক প্রতারণা
কর্পোরেট কেলেঙ্কারি
উদ্ধৃতি শৈলীতে জার্মান ভাষার উৎস (de)
উদ্ধৃতি শৈলীতে ফরাসি ভাষার উৎস (fr)
উদ্ধৃতি শৈলীতে রুশ ভাষার উৎস (ru)